טיול לילי

טיול לילי (מוכר גם בשם חולות מדבר, ממילות הפתיחה) הוא שיר בביצוע צמד "הדודאים". עמוס אטינגר כתב את השיר, ומאיר נוי הלחין אותו. השיר נכלל באלבום "צמד הדודאים ב'", שהתפרסם ב־1958, וכן באלבום "הם רוכבים ושרים", שהוקלט ב־1978 במלאת 20 שנה לצמד, בהפקתו המוזיקלית של מתי כספי.

זמרים רבים הקליטו את השיר. בין ההקלטות המוקדמות ניתן למנות את שמעון בר (1960), חבצלת רון (1964), גאולה זוהר (1965), ויפה ירקוני (1966). בין השאר הקליטו את השיר גם "הפרברים", אריק סיני, אילנית, "הגבעטרון", רונית אופיר, חופני כהן, שמעון כהן ותזמורת קול ישראל (ביצוע כלי), ולהקת "גאיה".

על השיר 
"טיול לילי" נכתב והולחן ב־1958. השיר הוא שירו הראשון של עמוס אטינגר, שכתב אותו בעת שירותו בלהקת פיקוד המרכז. באותה העת להקת הנח"ל הייתה בשיאה, ואטינגר הרגיש שהלהקה שלו נחותה ממנה – בעיקר מבחינת החומרים שנכתבו להם. בדרכם על משאית לאחת ההופעות של להקת פיקוד המרכז התערב אטינגר עם חברו אילי גורליצקי על ארוחת צהריים במסעדת גורמה ברמלה ששירים כמו שנכתבים ללהקה שלהם, הוא יכול לכתוב בתוך חמש דקות. עוד בהיותו על המשאית בדרך להופעה הוא כתב את מילות השיר. למוחרת ביקר אצל המלחין מאיר נוי, שהיה ממקימי להקת פיקוד המרכז ועבד איתה באותה העת. נוי אהב את המילים, הלחין אותן ומסר את השיר לחברי הצמד שהוקם זה לא מכבר "הדודאים", שהקליטו אותו כעבור יומיים. לימים סיפר אטינגר: .

מיקומי שיא

גרסת "גאיה", 2008

קישורים חיצוניים 

 "טיול לילי" בביצוע להקת "גאיה", באתר יוטיוב

ביאורים

הערות שוליים 

שירי 1958
סינגלים מ-1958
סינגלים מ-2008
שירי אילנית
שירים בעברית
שירים על לילות